OpenLLM-France/wikimedia huggingface dataset:
# Sukaldaritza liburua/Errezetak/Orburua, arroz odolkia eta arrautza gorringoa plantxan

Errezeta-liburuaren parte.

### Orburu a, arroz odolkia eta arrautza gorringoa plantxan
#### Osagaiak 4 lagunentzat

* Arroz odolki bat
* Dozena eta erdi orburu
* 4 arrautza
* 2 baratxuri ale
* 2 koilarakada irin
* Oliba olio birjina
* Gatza
* 3 koilarakada irin (orburu ak egosteko)

#### Pausoak
##### 1

Orburu ak prestatzen hasteko, lapiko handi bat erdira arte bete urarekin, hiru koilarakada irin gehitu, eta ondo nahastu. Gatz pitin bat bota, eta sutan jarri irakin arte.

##### 2

Bitartean, orburu ak zuritu; txortena moztu gabe zuritu. Orburu aren punta moztu, pare bat zentimetro zabal.

##### 3

Ondoren, ur irakitan sartu, eta irakin hogei bat minutuz. Gorde.

##### 4

Oliba olio zorrotada bat bota zartagin zabal batean, eta baratxuri txikitua gehitu. Dantzan hastean, irina bota, eta dena ongi nahastu.

##### 5

Ondoren, orburu ak irakindako lapikotik pare bat burrantzalikada ur gehitu; eta, saltsa prest dugunean, orburu ak erditik moztuak gehitu. Guztia bost minutuz irakin. Ondoren, gorde.

##### 6

Plantxa edo zartagin zabal batean, ondo beroa dagoenean, arroz odolkiak frijitu, xerratan moztuak. Odolkiari azala kentzen badiogu, ez zaizkigu kiribilduko, beren forma borobila mantenduko dute.

##### 7

Ondoren, zartaginean bertan uzten duten grasa edo olioa arrautzen gorringoak frijitzeko erabiliko dugu.

##### 8

Platerak zerbitzatzeko, orburu a plateren bueltan ipini, eta arroz-odolki xerra orburu en erdian. Arrautzen gorringoak prest ditugunean, gainean jarri, eta prest dugu plater gozo hau dastatzeko!

## Erreferentziak

* ↑ https://www.berria.eus/paperekoa/2122/045/001/2018-03-24/orburua_arroz_odolkia_eta_arrautza_gorringoa_plantxan.htm
# Sukaldaritza liburua/Errezetak/Orburu 'txips'-ak eta orburu egosiak

Errezeta-liburuaren parte. Orburu 'txips'-ak eta orburu egosiak

## Pausoak

1 Lapiko bat urez bete, eta bota irin koilarakada pare bat eta gatz pitin bat. Sutan jarri, irakin arte.
2 Bitartean, orburu ak prestatzen hasiko gara. Horretarako, sei orburu bakarrik hartu, eta kendu lehen orriak; beldurrik gabe kendu, horretan dago-eta sekretua. Bestela, izan ere, kanpoko geruza horiek jatean, gortasun apur bat ematen diote. Zuztarrak, berriz, moztu gabe zuritu, findu arte. Garrantzitsua da ordena horixe errespetatzea; bestela, orburu ak azkar belzten hasiko dira.
3 Ondoren, bota ur irakinetara, eta hantxe eduki irakiten hogei bat minutuz. Gero, sua itzali, eta bertan utzi epeldu arte. Ondoren, atera .
4 Jarraian, jarri zartagin batean orburu egosi horiek, eta ziazerba sorta gehitu, juliana moduan moztuta. Esnegain basokada bat bota, eta orburu ak egositako uraren beste basokada bat. Gehitu gatz pitin bat, eta guztia irakiten jarri. Saltsa pixka bat loditzean, sutatik kendu.
5 Bien bitartean, gordinik ditugun beste sei orburu ak zuritu, beste guztiak bezala; baina xaflatan moztu, lau bat xaflatan bakoitza.
6 Ondoren, zartagin batean ekilore olio berotan frijitu. Orburu txips batzuk lortuko ditugu horrela. Gero, sukaldeko papera dugun erretilu batera atera, olio soberakina kentzeko; eta azkenik, bota gatz pitin bat.
7 Azkenik, otarrainxkak zuritu, baina isatsa utziz. Zartagin batean Oliba olio zurrusta batekin frijitu.
8 Platera muntatzeko, plater bakoitzean erdian jarri orburu egosiak plateraren, eta inguruan orburu txips-ak. Otarrainxka isatsak, berriz, orburu egosiaren gainean jarri, eta ziazerba eta esnegain saltsarekin erdiko orburu ak soilik ongi busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Orburu egosia
## OSAGAIAK

* Orburuak.
* Ura.
* Gatza.
PRESTAKETA 1
* Kazola handi batean gatzdun ur ugari sutan jarriko dugu.
* Gehitu orburuak banan bana urak irakina ahalik eta gutxien galduz, egosi orburuak 18 minutuz.
* Kazolatik atera eta hozten utzi.
* Moturzorrotza erabiliz orburuak zuritu eta edertu, bihotza eta zurtoin zati bat utziz eta erdibitu.
PRESTAKETA 2
* Marmita batean gatzdun ur ugari sutan jarriko dugu.
* Gehitu orburuak banan bana urak irakina ahalik eta gutxien galduz, egosi orburuak 5 minutuz.
* Tapa jarri eta ur beroaren barruan utzi hozten.
* Moturzorrotza erabiliz orburuak zuritu eta edertu, bihotza eta zurtoin zati bat utziz eta erdibitu.

## AHOLKUAK

* Orburuak egosteko modu desberdinak daude; hala ere modu hauek kazola handia edukitzea eskatzen du.
* Orburua egosi aurretik zurituko bagenu, segituan belztuko litzateke. Kasu horretan, lehenik, limoiz igurtzi eta ondoren limoi zukua eta irina erabili beharko genituzke egosteko.
* Klorofila duten barazkietan, garrantzitsua da ur irakin ugarietara poliki poliki sartzea eta irakina ahalik eta denbora gutxien galtzea.
# Sukaldaritza liburua/Errezetak/Orburu frijituak

ORBURU FRIJITUAK
MAHAIKIDEAK: 4

## OSAGAIAK

* Irina: 150 g.
* Ura: 250 g.
* Azukrea: pitin bat.
* Ogia egiteko legamia freskoa: 15 g.
* Gatza.
* Orburuak: 12.
* Oliba olio: Orburua frijitzeko.

## PRESTAKETA

* Irina, gatza, azukrea eta legamia katilu batean, eskuekin ondo xehatu.
* 30Cº-tan dagoen ura poliki poliki gehitzen joan.
* Hagatxo baten laguntzaz orea ongi nahasi. Pinportarik gabe utzi.
* Trapu batekin estali eta ordubetez hartzitzen utziko dugu toki epel batean.
* Orburuak ondo zurituko ditugu, bihotzarekin gaudenean xerratu eta tenpura moduko horretan pasatu ondoren olio ugaritan frijitu.
* Paper xurgatzailea duen ontzira atera eta gatzatu.

## AHOLKUAK

* Barazkia frijitzen dugun aldiro, olioa zikinduko bagenu, iragazi egingo genuke.
* Orburuaren ordez beste barazki batzuk erabil daitezke.
# Sukaldaritza liburua/Errezetak/Orburu pintxoa urdaiazpiko, tomate eta piperrekin

Errezeta-liburuaren parte. Orburu pintxoa urdaiazpiko , tomate eta piperrekin

## Osagaiak

4 pertsonarentzako osagaiak:
* 4 orburu .
* Cherry motako 4 tomate .
* Bi urdaiazpiko xerra.
* 4 pikillo piper.
* Oliba olio birjina.
* Perrexil .
* Gatza.
* Irina .

## Pausoak

Lapiko bat urez bete, eta irin koilarakada pare bat eta gatz pittin bat bota. Sutan jarri, irakin arte.
Bitartean, orburu ak prestatzen hasiko gara. Horretarako, orburu ari lehen orriak kenduko dizkiogu; beldurrik gabe kendu, horretan dago-eta sekretua; bestela, kanpoko kapa horiek jatean gortasun puntua ematen diote. Zuztarrak, berriz, moztu gabe zuritu, findu arte. Berdin egin beste orburu ekin, eta punta aldea ere ondo moztu orburu bakoitzari. Garrantzitsua da ordena errespetatzea; bestela, orburu ak azkar belzten hasiko dira.
Ur irakinetara bota, eta 20 bat minutuz irakiten eduki. Sua itzali eta bertan utzi, epeldu arte. Gero, orburu ak atera eta erditik moztu, puntatik buztanera.
Zartagin bat sutan ipini, olio txorrotada txiki batekin. Urdaiazpiko xerrak 4 zatitan moztu, eta bertara bota.
Orburu ak zartagian gehitu; minutu batez frijitu. Itzali eta perrexil xehatua bota. Cherry tomate ak eta pikillo piperrak erditik moztu.
Pintxoa hainbat modutan muntatu daiteke: brotxeta modura, ogi xaflaren gainean... Gaur, arbelezko platertxo batean zerbitzatuko dugu: orburu ak ilaran, aldamenean cherry erdiak, eta urdaiazpiko eta pikillo pusketak orburu en beste aldean.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/18
# Sukaldaritza liburua/Errezetak/Ondutako gazta entsalada

ONDUTAKO GAZTA ENTSALADA
MAHAIKIDEAK: 4

## OSAGAIAK

* Errukula: 3 eskukada, garbitu, desinfektatu lehortu.
* Sagarra : 1 zuritu, bihotzik gabe, erdibitu eta xerretan.
* Errefautxoa: 8 , ilargi erdi xerra finetan.
* Oliba olio birjina: 75 g.
* Jogur naturala: 50 g.
* Gatza.
* Ondutako gazta xaflak: 200 g.

## PRESTAKETAK

* Katilu batean nahastu olioa, jogur naturala, eta gatza.
* Pertz batean nahastu errukula, sagarra eta errefautxoa saltsarekin.
* Maneatu eta plater batean jarri esku garbiekin, soberako saltsa bertan utziz.
* Amaitu gazta xaflak gainetik banatuz.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko
ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela. Ez da zergaitik saltsa guzia erabili behar kontu izan gehiegi blaitu gabe.
# Sukaldaritza liburua/Errezetak/Opil gozoen budina

OPIL GOZOEN BUDINA
MAHAIKIDEAK: 6

## OSAGAIAK

* Esne pasteurizatua: 1 l.
* Bainila edo kanela zotza: 1/2.
* Bezperako opil gozoak edo croissantak : 150 g.
* Arrautzak: 8.
* Azukrea: 100-200 g.
* Azukrea eta gurina: Moldea estaltzeko.

## PRESTAKETAK

* Irakin bainila edo kanela esnearekin 10 minutu su baxuan.
* Bainilarekin egin ezkero, puntazorrotz labainarekin ireki erditik, arraskatu barruko haziak eta sartu dena esne berotan irakin beste minutu bat eta bere horretan utzi hozten.
* Beste alde batetik pertz batean arrautzak azukrearekin irabiatu ondoren esne iragaziarekin nahastu.
* Estali budin moldeak gurin eta azukrearekin.
* Budin moldearen azpian jarri bezperako opilak erdibituak.
* Busti arrautza eta esnearekin eginiko saldarekin eta utzi bizkotxoa ongi xurgatu dezan.
* Maria bainuan 170ºCtara 45 minutuz egosi. Labaina egina dagoen jakiteko punta zorrotza sartu eta garbia atera beharko du.
* Labetik atera eta ongi hozten utzi, puntazorrotza alboetatik pasa eta desmoldatu

## AHOLKUAK

* Gainetik, Chantilly krema , Chantilly krema edo fruituekin edertu daiteke.
* Esnea oinarri duten azkenburukoetan, pasteurizatuekin, UHT edo esterilizatuekin baina zapore hobea izango du.
* Budina egosi aurretik aluminiozko paperarekin estali daiteke.
# Sukaldaritza liburua/Errezetak/Orburuak, urdaiazpiko, ziazerba eta Beasaingo odolkiarekin

Errezeta-liburuaren parte.

## Osagaiak

4 LAGUNENTZAT
* Hamabi orburu
* Orburu salda basokada bat
* 300 g ziazerba
* Odolki bat
* Tipula erdia
* Porru erdia
* Perrexil sorta bat
* 100 g urdaiazpiko
* Bi baratxuri ale
* Oliba olio zorrotada bat
* Pare bat koilarakada irin
* Gatza
* Orburu en prestaketa:
* Orburu ak kontserbakoak erabil ditzakegu, edo guk geuk freskoak erosi, garbitu, eta prestatu.

## Pausoak

1 Prestaketarako, lapiko handi batean ura erdira arte bete, bi koilarakada irin gehitu, eta ondo nahastu. Gatz pitin bat bota, eta sutan jarri, irakin arte.
2 Bitartean, orburu ak zuritu, eta txortena moztu gabe zuritu. Orburu aren punta moztu, pare bat zentimetro zabal.
3 Gero, ur irakinetan sartu, eta bertan irakin hogei bat minutuz. Hortik basokada bat salda gordeko dugu.
Odolkiaren prestaketa:
4 Urez beteriko lapiko batean, odolkia tipula , porru eta Perrexil rekin batera su motelean irakiten jarri, ordu eta erdiz gutxi gorabehera.
Plateraren prestaketa:
5 Lapiko zabal batean, oliba olio a bota, eta berotzen denean, baratxuri a eta urdaiazpiko xehatua gehitu.
6 Minutu batez frijitu ondoren, koilara bat irin eta basokada bat orburu salda ere gehitu.
7 Ondoren, ziazerbak nahastu, eta minutu pare batez irakiten mantendu; azkenik, orburu ak gehitu.
8 Bukatzeko, lau plater zapaletan banatu prestaturiko barazkiak, eta bakoitzari odolki pusketatxo bana jarri.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/5
Prest daukagu dena mahaira zerbitzatzeko.
# Sukaldaritza liburua/Errezetak/Onddoz beteriko kiribil kurruskatsua, kuia kremarekin

Errezeta-liburuaren parte. Onddo z beteriko kiribil kurruskatsua, kuia kremarekin

## Osagaiak

4 pertsonarentzako osagaiak:
Kremarentzako
* 300 g kuia
* Oliba olio a
* 2 baratxuri ale
* Tipulin a
* Esne gain basokada bat
* Gatza
Kiribilentzat
* 200 g onddo
* Oliba olio a
* Gurin koilarakada bat
* Tipulin a
* 3 koilarakada irin
* Litro erdi esne
* Gatza
* Piper hauts beltza
* 8 brik orri

## Pausoak

Krema prestatzeko, lapiko batean oliba olio zorrotada bat bota; eta berotutakoan, tipula eta baratxuri aleak puska handietan gehitu. 10 minutuz erregosi ondoren, kuia ere azala kenduta eta puska handietan moztuta bota bertara. Urez estali, baina juxtuan, pasatu gabe eta ondoren esne gain basokada ere gehitu.
Guztia su bizian irakin ondoren, irabiagailutik pasa, gatz pitin bat bota eta gorde.
Kiribilak prestatzeko, lehenik onddo ak garbitu eta pusketa txikietan moztu. Bitartean, lapiko zabal batean oliba olio zorrotada jarri, eta tipulin a pusketa txikietan moztuta bertan jarri; 10 minutuz erregosi. Jarraian, onddo ak gehitu, eta beste 10 minutuz erregosi. Gatz pitin bat eta piper hauts beltza ere gehitu.
Ondoren, gurin koilarakada gehitu, eta hiru koilarakada irin ere bai. Dena ongi nahastu, eta litro erdi esnea pixkanaka gehituz joango gara. Nahastu eta saltsa krematsu bat lortuko dugu. 10 minutuz irakin ondoren, prest izango dugu krema. Hozten utzi beharra dago, ordea, brik kiribilak errazago betetzeko.
Brik orriak hartu eta, taloak balira bezala, erdian onddo krema koilarakada pare bat jarri, eta buelta pare bat emanez kiribil itxuran bildu, Horrela zortzi kiribilak bete arte.
Labea berotzen jarri, eta 180 gradutan bost minutuz mantendu, berotu eta gorritu daitezen. Jarraian mahaira ateratzeko prest daude; horretarako, kuia krema pixka batez busti ditzakegu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/13
# Azala

| Ongi etorri WIKILIBURUAK proiektura zuk ere hobetu ditzakezun liburu eta eskuliburu askeen liburutegia. | Gaur egun 2.055 orri daude. Eman izena |
* Sukaldaritza liburua
* Euskal Herriko bidaia-gida
* Beste liburuak
# Apfelrotkohl

APFELROTKOHL, AZA GORRIA SAGARRAREKIN
MAHAIKIDEAK: 8
OSAGAIAK
* Aza gorria: 1 unitate.
* Gatza: Pitin 1.
* Gurina edo oliba olioa: 100 g.
* Tipula gorria: 2 lerrotan.
* Ozpina: Zurrusta txikia edo 25 ml.
* Ardo txuri: 200 ml.
* Piperbeltza: Pitin bat.
* Erramua: Hosto 1
* Iltze: 5.
* Kumino: Pitin 1.
* Sagarra: 2 zuritu eta karratuetan.
* Azukre beltza edo zuria: 25 g.
PRESTAKETA
* Tipula aiztoa erabiliz, azaren burua lau zatitan moztu eta zurtoin gogorra kendu.
* Zati bakoitza uretan garbitu eta lerrotan moztu.
* Jarri kazola batean gatzarekin nahasi ondo eta bere horretan 20 minutuz eduki.
* Beste kazola batean gurina tipularekin su baxuan jarri, hau goxatzen hasitakoan gehitu aza gorria saldarik gabe.
* Bere horretan erregosi minutu batzuk.
* Gehitu kazolan utzi dugun salda, ozpina, ardo zuria eta espeziak, nahasitakoan gehitu sagarra.
* Tapatuta eta tarteka mugitu, 60 minutu erregosi su baxuan.
OHARRA
* Txerri ukondo, saltsitsa edo bestelako haragien hornigai moduan erabiltzen da errezeta hau normalean.
* Espezia mota gutxiago edo gehigo gehitu daitezke. Norberak gustukoenak dituen horiek aukeratu.
# Arroz esnea (argipena)

Arroz esneak, errezeta hauek ditu:
* Arroz esnea, Iñigo Esnaolaren errezeta.
* Arroz esnea, Iker Markinezen errezeta.
# Sukaldaritza liburua/Errezetak/Ahuakate eta belar lurrindu kanapea

AHUAKATEA ETA BELAR LURRINDU KANAPEAK
MAHAIKIDEAK: 20 kanape inguru.

## OSAGAIAK

* Ahuakatea: 1 dadotan.
* Esne-gaina: 20 ml.
* Limoia:1/2 zukua.
* Oliba olioa birjina: 20 ml.
* Tomate naturala: 1 zuritua, haziak kenduta eta dadotan.
* Martorria edo perrexila: Xehatu.
* Gatza.
* Piperbeltza.
* Ogi txigortua: moldeko 20, karratu edo hiruki txiki forman, edo barrako borobilak.

## PRESTAKETA

* Irabiagailuren ontzian nahastu ahuakatea, esne-gaina, limoi zukua, olioa, tomate erdia eta martorria edo perrexila.
* Birrindu dena eta katilu batean jaso ahuakate hezurrarekin.
* Film paperarekin estalita eduki jan arte.
* Koilara baten laguntzaz banatu ogi xigortuetan.
* Edertu apartatu ditugun tomate karratuekin.

## AHOLKUAK

* Esne gaina duen guakamoleaz hitz egiten ari garela esan liteke; beraz, natxoekin ere jan dezakegu.
* Prestatu eta azkar jan behar da ahuakatea belztu aurretik.
# Sukaldaritza liburua/Errezetak/Ahuntz gazta entsalada

AHUNTZ GAZTA ENTSALADA
MAHAIKIDEAK: 4

## OSAGAIAK

* Oliba olio birjina: 100 ml.
* Mugurdi ozpina: 20 ml.
* Gatza.
* Piperbeltza.
* Tomatea: 2 zuritu hazirik gabe dado txikitan.
* Oliba berdea: 16.
* Mahaspasa: 50 g.
* Ahabipasa: 50 g.
* Tipulina: 1/2 dado txikitan.
* Letxuga mota desberdinak: 3 eskukada garbitu eta zatitu.
* Ahuntz gazta: 4 xerra eder.

## PRESTAKETAK

* Katilu batean, olioa, ozpina, gatza eta piperbeltza nahasi.
* Pertz batean letxugak, tomatea, olibak, eta tipulina ozpin-olioarekin blaitu eta esku garbiekin kontuz nahastu.
* Erretiratu pertzetik, soberako ozpin-olioa bertan utziz.
* Entsalada muntatzeko jarri ondutako osagaiak platearen erdian eta zabaldu gainetik pasak.
* Amaitzeko, plantxa oso bero batean edo soplete baten laguntzaz gorritu ahuntz gazta xerrak bi aldetatik eta entsaladaren gainean jarri.

## AHOLKUAK

* Entsalada honi bestelako osagai ugari gehitzea ere badago eta ozpin-olioak ere alda daiteke.
* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Gogoratu azken momentuan ondu behar dela.
* Ahuntz gazta sopletearekin erretzeko azukre pitin bat gehitu genezake, plantxan egingo badugu berriz honek oso beroa egon behar du bestela itsasi egingo zaigu.
# Sukaldaritza liburua/Errezetak/Ajoarriero bakailaoz beteriko tartaletak

AJOARRIERO TARTALETA EDO BOLOBANA
MAHAIKIDEAK: Hozkada batez jateko 8 tartaleta.

## OSAGAIAK

* Tartaleta edo bolobana, hozkadakoak: 8.
* Bakailaoa ajoarriero eran: 200 g.
* Perrexila: Sorta txiki 1. Xehatua eta xehatu gabea edertzeko.

## PRESTAKETA

* Erretilu batean zabaldu tartaletak edo bolobanak.
* Koilara batekin bete tartaleta hauek ajoarriero beroarekin.
* Amaitu perrexil xehatu eta hosto batekin.

## AHOLKUAK

* Saiatu beti azken momentuan betetzen, orea ez dadin gehiegi bigundu.
# Sukaldaritza liburua/Errezetak/Ajoarriero Bakailaoa
## AJOARRIERO BAKAILAOA

MAHAIKIDEAK: 4.

## OSAGAIAK

* Bakailao gezatua: 800 g.
* Oliba olio birjina: 75 ml.
* Baratxuria: 2 xerratu.
* Tipula: 1 dadotan.
* Piper berde italiarra: 1 dadotan.
* Madari-tomate naturala: 2, zurituak, hazirik gabe eta dadotan.
* Piper txorizeroa: 4, hidratatua eta haragia xehatu.
* Bakailao salda: 100 ml.
* Gatza.

## PRESTAKETA

* Bezperatik piper txorizeroa txorten eta hazirik gabe ur epeletan beratzen jarri edo momentuan 5 minutu egosi. Muturzorrotz labainarekin mamia arraskatuz kendu, xehatu eta gorde.
* Bakailaoa kazola txiki batean, ur hotzetan jarri eta 2 minutuz irakin. Epeltzen denean, orrietan desegin, azala xehatu eta salda gorde.
* Beste kazola batean olioa eta baratxuria sutan jarri, gorritzen hasitakoan, tipula eta piper berdea gehitu; erregosita daudenean, tomatea erantsi eta kozinatu dena su baxuan, 20 minutuz.
* Tomatea gozaturik dugunean piper txorizeroa eta salda pitin bat gehitu ; amaitzeko bakailao orriak eta azala, ondoren, 2 minutuko irakinaldi azkar bat eman, eta ondu.

## AHOLKUAK

* Bakailaoa gehiegi egosi eta lehortu ez dadin, irakinaldiak laburra izan behar du.
* Otarrainxkak, Itsaski saltsa edo txangurro haragi egosia egokiak dira hornigai moduan.
# Sukaldaritza liburua/Errezetak/Alberjinia betea piper saltsarekin

ALBERJINIA BETEAK PIPER SALTSAREKIN
MAHAIKIDEAK: 4.

## OSAGAIAK

* Alberjinia: 1 xerretan.
* Urdai egosia: 150 g. xerretan.
* Gazta barra: 150 g. xerretan.
* Arrautza eta irina: Arrautzaztatuak.
* Piper saltsa: 400 ml.
* Ekilore olioa: Alberjinia beteak frijitzeko.

## PRESTAKETA

* Alberjinia xerra finetan moztu. Erretilu batean zabaldu ondoren, gatzatu eta bere horretan minutu batzuetan utzi.
* Alberjiniaren erdian urdaia eta gazta zatitua jarri eta barazkiaren beste xerra batekin estali.
* Irin eta arrautzetan pasatu eta frijitu olio ugaritan. Paper xurgatzailea duen ontzi batera atera.
* Beste alde batetik piper saltsa burutu.
* Amaitzeko plateraren azpian piper saltsa zabaldu eta honen gainean barazki frijituak jarri.

## OHARRAK

* Alberjiniak xerra finetan mozteko labain zorrotza edo horretarako erabiltzen den mandolina beharko dugu.
* Betegaia beste edozeinengatik alda daiteke.
# Sukaldaritza liburua/Errezetak/Albaka gelatina

ALBAKA GELATINA

## OSAGAIAK

* Ura: 500 ml.
* Azukrea: 100 g.
* Limoi zukua: 1/2 iragazia.
* Limoi azala: 1/2, zati zuririk gabe.
* Gelatina 15-20 g.
* Albaka freskoa. Eskukada 1.

## PRESTAKETA

* Ebaki albaka lerro finetan.
* Ontzi batean nahastu osagai guziak eta utzi 5 orduz ontzen.
* Sutara eraman 50ºC ingurura, gelatina urtu bitarte.
* Jarri kantitate txiki bat ontzi batean eta hozkailuan sartuta egiaztatu gauzatu edo mamitzen dela.
* Iragazi eta guk aukeratutako ontzietan jarri eta hozkailuan gorde.

## OHARRA

* Kasu honetan azukrearekin eta urarekin egin dugu.
* Kontsome batekin eta gatzarekin ere egin genezake.
# Sukaldaritza liburua/Errezetak/Alberjini betea

ALBERJINIA BETEAK
MAHAIKIDEAK: 4.

## OSAGAIAK

* Alberjinia: 2 .
* Oliba olio birjina:100 ml.
* Tipula: 1 xehatu.
* Azenarioa:1 xehatu.
* Behiki haragi birrindua: 750 g.
* Gatza.
* Tomate saltsa: 200 ml.
* Gazta birrindua: 200 g.

## PRESTAKETA

* Alberjiniak garbitu eta luzeran erditik moztu.
* Koilara txiki baten laguntzaz, alberjinia hauek hustu egingo ditugu zentimetro bat azalari estalita utziz. Kendutako mamia dado txikitan moztuko dugu.
* Zartagin batean olio pitin batekin eta denbora laburrez alberjinia erdiak salteatu eta erretiratu.
* Zartagin berean eta beste olio pitin batekin, tipula eta azenarioa sutan jarri, gorritzen hasitakoan, alberjinia dado txikitan gehitu ondoren 10 minutuz sueztitu.
* Jarraian, haragi birrindua erantsi eta hau ere kozinatu, lehortu arte. Ondoren tomate saltsa gehitu eta goxatzen utzi 15 minutuz ondu aurretik.
* Alberjinia bete eta gazta birrindua gainetik gehitu, ondoren grilla edo labea erabiliz gainerre.

## AHOLKUAK

* Betegai moduan beste barazki batzuk ere erabili daitezke, tipula, azenarioa ….
* Edozein haragi motarekin egin dezakegu plater hau.
* Tomate saltsa betegai moduan jarri beharrean saltsa moduan erabil daiteke.
# Sukaldaritza liburua/Errezetak/Azenario purea

AZENARIO PUREA

## OSAGAIAK

* Azenarioa: 8 dadotan.
* Tipula: 1 dadotan.
* Gurina: 70 g.
* Ura, barazki salda edo salda zuria: 1 kg.
* Gatza.

## PRESTAKETA

* Kazola estu batean jarri tipula gurinarekin sueztitzen.
* Ongi gozaturik ditugunean azenarioa gehitu eta urarekin estali.
* Utzi irakiten 30 minutuz ongi bigundu eta ura edo salda lehortu arte.
* Purea egiteko gailutik edo robot batetik pasa eta ondu.

## AHOLKUAK

* Gogoratu purea ez badugu momentuan jan behar, maria bainuan edo mikrouhina labea erabili beharko dugula berotzeko.
* Normalean hornigaia moduan erabiltzen da.